L-ewwel leg mir-round tal-Aħħar 16-il taċ-Champions League bejn Liverpool u RB Leipzig mhux se jintlagħab fil-Ġermanja L-ewwel leg mir-round tal-Aħħar 16-il taċ-Champions League bejn Liverpool ua RB Leipzig mhux se jkun qed jintlagħab fil-Ġermanja. Dan hekk kif il-Gvern Ġermaniż ipprojbixxa vjaġġi lejn il-pajjiż minn żoni li rreġistraw każijiet pożittivi ta' Covid-19, sas-17 ta' Frar. Iċ-ċittadini u r-residenti Ġermaniżi huma eżentati minn din ir-regola. Iċ-champions Ingliżi u r-rebbieħa tal-kompetizzjoni fl-istaġun 2004/05 u fl-istaġun 2018/19, kellhom jaffrontaw lil Leipzig fis-16 ta' Frar u ġie kkonfermat li m'hemmx konċessjonijiet speċjali għall-konfront. Hemm possibbiltà li ż-żewġ legs jistgħu jinqalbu, b'Liverpool jospitaw lil Leipzig f'Anfield fis-16 ta' Frar u l-Ġermanizi jospitaw lil Liverpool f'xi data li tkun qed titħabbar fil-futur. 'L-Ordinanza dwar il-Protezzjoni tal-Coronavirus li għadda l-Gvern Ġermaniż nhar il-Ġimgħa li għadda tipprovdi biss ftit eċċezzjonijiet u l-ebda regolamenti speċjali għal atleti professjonali,' qalet stqarrija mill-Gvern Ġermaniż. 'Illum il-Pulizija Federali infurmat lill-club RB Leipzig li l-każ deskritt mhuwiex eċċezzjoni.' Huwa mifhum li l-UEFA tinsab f'taħditiet mal-Gvern Ġermaniż u l-FA Ġermaniża bil-ħsieb li tinstab soluzzjoni potenzjali li, min-naħa tagħha, titpoġġa kemm għal Leipzig kif ukoll għal Liverpool. Il-partita tista' tint;agħab f'post newtrali u minflok jintlagħbu żewġ legs, tista' tintlagħab partita waħda biss, kif kien il-każ fl-istaġun li għadda.